Dié lesers wen kaartjies vir ballet in Staatsteater‘n Toneel uit die Mzansi-balletgeselskap se ‘The Gold Rhino of Mapungubwe Ballet’. (Foto: Ken Jerrard) Drie Maroela Media-lesers het elkeen ŉ dubbelkaartjie vir die openingsaand van The Gold Rhino of Mapungubwe Ballet gewen. Baie geluk aan Reynette de Swart, Charmaine Moore en Ilse Gravett wat elkeen op 26 April na dié balletuitvoering kan gaan kyk. ŉ Indrukwekkende versameling van Afrika en Asië se balletdansers is van 26 tot 30 April by die Staatsteater in Pretoria te sien wanneer die Suid-Afrikaanse Internasionale Balletkompetisie (SAIBC) in samewerking met die Mzansi-balletgeselskap The Gold Rhino of Mapungubwe Ballet aanbied. Die ballet is saamgestel uit boeiende en innoverende ballet- en dansvertellinge en choreografie, toegewyde musiekkomposisies en skouspelagtige kostuum-, juweliers- en stelontwerpe. Kaartjiepryse wissel tussen R150 en R250, en dit is by Webtickets beskikbaar. Hou Maroela Media dop vir nog opwindende kompetisies en skryf in!